Aia tänav (Rakvere)

Aia tänav on tänav Rakvere linna lõunaosas. Tänav on põhja-lõunasuunaline ning selle algus on linna keskväljakust linnulennult 1,2 km kaugusel.

Tänav, mille pikkus on 1215 meetritKohalike teede nimekiri (vaadatud 18.12.2020) ja laius 12–15 meetrit, eraldab piiritänavana Kondivalu ja Lepiku linnaosa. Tänav lõpeb lõuna pool Palermo linnaosasRakvere linnaosad. Saades alguse Karja tänavalt, ristub lõuna suunas liikudes Oru, Rahu, Mäe, Maasika, Sõstra, Tikri, Sinilille, Metsa ja Lilleoru tänavaga ning lõpeb Linnametsa kinnistu juures. Kulgeb suures osas paralleelselt Tartu tänavagaGeoportaal (vaadatud 18.12.2020).

Aia tänav kandis kuni 1939. aastani Vaestemaja tänava nime. See nimi tuli asjaolust, et majas nr 15 olevat asunud vaestemaja. Aadressil Aia 13 tegutses üks Rakvere vanemaid nahavabrikuid. Aia 11 hoones elasid esimese maailmasõja ajal vennad Olev ja Ants Eskola, kes olid seal sõjapaos.Odette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.

Tänava ääres asuvad ühepereelamud, mis on ehitatud 20. sajandi teisel poolel. Aadressil Aia 16 asub AS GoBus Rakvere büroo. Aia tänav külgneb lõunaosas ida poolt linnametsaga. Tänava lõpus, aadressil Tartu tn 55, paikneb kauplus Lilleoru. 

19. sajandil kandis Rakveres Aia tänava nime praegune Rohuaia tänav.

Viited

Kategooria: Rakvere tänavad